Det kræver som minimum 7 spillere for at stille hold i en håndboldkamp. Indtil videre har det nystartede håndboldselskab, Aalborg Håndbold A/S, kun sikret sig Kristian Kjelling og Henrik Møllgaard. Ifølge Jan Larsen er det dog en god start. - Vi er i den heldige situation, at vi har to klassespillere, som vi starter med at bygge et hold op omkring. Jan Larsen fortæller yderligere, at han forventer, at den nye håndboldklub i løbet af foråret kan annoncerer hvem de øvrige spillere bliver. Henrik Mølgaard er glad for, at han fortsat skal spille på hold med Kristian Kjelling, men pointerer dog, at de nok ikke kan klare sig alene. - Det bliver nok svært kun os to, så jeg håber da, der kommer nogle der gider lege med os, for ellers bliver det nok en temmelig tynd sæson næste år. Sportsdirektør Jan Larsen tror på at det nye hold med tiden vil kunne sikre, at danmarksmesterskabet atter bliver vundet af et nordjysk hold.
Kun to spillere har skrevet under på, at de spiller for Aalborgs nye håndboldhold i den kommende sæson, men til trods for det er sportsdirektør Jan Larsen optimistisk.